চল্লিশা ও মৃত্যুবার্ষিকী পালন করা | 876124 | কালের কণ্ঠ | kalerkantho
চলে গেলেন সাবেক ভূমিমন্ত্রী শামসুর রহমান শরীফ ( ২ এপ্রিল, ২০২০ ০৯:৩৫ )
প্রশ্ন : আমি একজন রাজনৈতিক কর্মী। সমাজ নিয়েই চলতে হয়। সামাজিক অনুষ্ঠানে যোগ দিতে হয়। বিভিন্ন সময় সমাজে প্রচলিত মৃত ব্যক্তির জন্য তিন দিন, সাত দিন, চল্লিশা বা মৃত্যুবার্ষিকীর অনুষ্ঠানে যোগ দিতে হয়। আমার প্রশ্ন, এগুলো পালন করা কি জায়েজ?
—ইমাম হোসেন রাসেল, মাইজদী, নোয়াখালী।
উত্তর : মৃত ব্যক্তির জন্য বছরের যেকোনো দিন যেকোনো ভালো আমল দ্বারা ইসালে সওয়াব করা একটি ভালো কাজ। নগদ টাকা সদকা করা, বিনিময় ছাড়া তিলাওয়াত, তাসবিহ অথবা গরিব-মিসকিনদের খানা খাওয়ানো ইত্যাদির মাধ্যমে যেকোনো সময় ইসালে সওয়াব করা যায়। তবে দিন-তারিখ নির্ধারিত করে যথা—তিন দিনা, সাত দিনা, চল্লিশ দিনা বা মৃত্যুবার্ষিকী পালন করা নব আবিষ্কৃত কুপ্রথা, যা শরীয়তসম্মত না হওয়ায় বর্জনীয়। (রদ্দুল মুহতার : ২/২৪০, ফাতাওয়ায়ে ফকীহুল মিল্লাত : ১/৪৩৯-৪৪৭)